Συζήτηση:Λαϊκές Ενώσεις Υπερκομματικών Κοινωνικών Ομάδων/Πρόταση διαγραφής

message: Διαγραφή Είναι σχεδόν αδύνατον να βρεθεί κάτι αξιόπιστο για αυτό το κόμμα από τρίτες και ανεξάρτητες πηγές που να στηρίζει εγκυκλοπαιδικότητα, πέρα από αυτοπαρουσιάσεις, facebook κ.λπ., ή διάφορα αγνώστου ποιότητας ρεπορτάζ στη μπλογκόσφαιρα. Το λήμμα, στο πλαίσιο της αυτοαναφορικότητας, ήταν γραμμένο με τρόπο όπου, άσχετες ουσιαστικά, αναφορές στο Ρούσσο Κούνδουρο και τον καθηγητή Δημήτρη Ρόκο, δημιουργούσαν στους αναγνώστες την εντύπωση ότι το κόμμα αυτό σχετιζόταν, έμμεσα έστω, με αυτές τις προσωπικότητες. Δηλαδή, μέσω μιας ασαφούς χρονικής σύμπτωσης περιστατικών, οι συντάκτες προσπαθούσαν να κεφαλαιοποιήσουν υπέρ του κόμματος τη συσχέτιση με πρόσωπα κύρους, των οποίων ωστόσο τα ιδεολογικά και πολιτικά χαρακτηριστικά δεν έχουν απολυτώς καμιά σχέση με το ΛΕΥΚΟ. Αυτά τα ατεκμηρίωτα έφυγαν και έγινε συμμάζεμα με βάση τις ελάχιστες αυταοαναφορές. Παραταύτα και τα λίγα στοιχεία που παρέμειναν είναι αδύνατο να ξεκαθραριστούν στοιχειωδώς. Η πρόσφατη δραστηριότητα IPs και του χρήστη Leuko.co, δείχνει έναν εσωτερικό πόλεμο στο ΛΕΥΚΟ, που έχει μεταφερθεί εδώ. Αυτή τη στιγμή υπάρχουν δυο (!) ιστότοποι (http://leyko.gr/ και https://leuko.co/) που αναφέρονται στο κόμμα, με τον πρώτο να ελέγχεται από τον ιδρυτή και πρόεδρο Κ. Ντάλιο και το δεύτερο από τον μέχρι πριν λίγο αντιπρόεδρο/γραμματέα Ανδρέα Ρεντζούλα. Από πληροφορίες στο διαδίκτυο, φαίνεται ότι τον περασμένο Οκτώβριο αυτοί οι δυο αλληλοεκπαραθυρώθηκαν, με αποτέλεσμα και οι δυο να ισχυρίζονται ταυτόχρονα ότι είναι πρόεδροι του ίδιος κόμματος και παράλληλα ελέγχουν χωριστές ιστοσελίδες. Για αυτό και οι ΙP και ο χρήστης Leuko.co παρεμβαίνουν συνέχεια, βγάζοντας τις παραπομπές και τα link προς στο παλιό site (του Ντάλιου) και προσθέτοντας link στο νέο, του Ρεντζούλα, o οποίος αναφέρεται εκεί ως πρόεδρος, χωρίς όμως καμιά απόδειξη. Με άλλα λόγια, είναι τέτοια η ανυπαρξία κατάλληλων, αξιόπιστων και ανεξάρτητων πηγών τεκμηρίωσης οποιασδήποτε πληροφορίας για το κόμμα, που ακόμα και το ποιος ηγείται του κόμματος δεν μπορεί να διαπιστωθεί! →34kor34 (συζήτηση) 09:36, 26 Ιουνίου 2017 (UTC)
* Σχόλιο 34kor34, «Από πληροφορίες στο διαδίκτυο» είναι αξιόπιστες αυτές οι πληροφορίες; Αν ναι, τότε να προστεθούν στο λήμμα, ίσως βοηθήσουν και στην εγκυκλοπαιδικότητά του. --C Messier 09:43, 26 Ιουνίου 2017 (UTC)
replies: text: :Μα αυτό είναι το θέμα αγαπητέ C Messier, πως αυτά που βρίσκω είναι όλα σε μπλογκ τύπου attikanea, παραφιλολογία, με βάση αλήθειας βέβαια, που αντανακλά εσωτερικά μαλλιοτραβήγματα, που ως συνήθως έχουν και οικονομική (ή μόνο οικονομική) βάση. Πρόσθεσα πριν λίγο, με βάση τα δυο site του κόμματος, την αυτοπαρουσίση και των δυο προσώπων ως προέδρων. Ούτε αυτό δεν μπορεί να τεκμηριωθεί. Το υλικό που βρίσκεται για το κόμμα, απλώς επιβεβαιώνει ότι δεν υπάρχουν κατάλληλες πηγές για τεκμηρίωση εγκυκλοπαιδικότητας. Προσωπικά, έμμεσα, από αυτά που διάβασα στα blog και στο facebook, βγάζω μερικά γενικά συμπεράσματα, αλλά αυτό δεν αφορά το λήμμα. →34kor34 (συζήτηση) 12:19, 26 Ιουνίου 2017 (UTC)
 Διαγραφή συμφωνώ με τον 34kor34 (Dor-astra (συζήτηση) 12:05, 26 Ιουνίου 2017 (UTC))
* Σχόλιο Προσωπικά πιστεύω ότι τα πολιτικά κόμματα με αυτόνομη πορεία σε εκλογές θα έπρεπε να έχουν λήμμα στη Βικιπαίδεια, αλλά η άποψη αυτή δεν υποστηρίζεται από την πολιτική εγκυκλοπαιδικότητας. Πάντως το κόμμα αναφέρεται περιεκτικά εδώ:  (αλλά δεν τη θεωρώ σημαντική κάλυψη από πλευράς έκτασης - μοιάζει με βάση δεδομένων). Μια ακόμη αναφορά γίνεται εδώ: . --C Messier 12:37, 26 Ιουνίου 2017 (UTC)
replies: text: : Και εγώ προς αυτή την άποψη κλίνω, για τα κόμματα εννοώ. Θα μπορούσε να συζητηθεί κάπου, αν θα είναι όλα, με έστω μια πανελλαδική κάθοδο, ή αν θα μπουν κατώτατα όρια σε εθνικές ή ευρωπαϊκές εκλογές; →34kor34 (συζήτηση) 15:14, 26 Ιουνίου 2017 (UTC)
Όλοι οι σύνδεσμοι στο leyko.gr οδηγούν σε μια σελίδα που αναφέρει ότι ο λογαριασμός είναι απενεργοποιημένος.
* Σχόλιο Να μη διαγραφεί το λήμμα. Το Λ.Ε.Υ.Κ.Ο. είναι ένα κόμμα το οποίο συμμετέχει από το 1990 σχεδόν σε όλες τις εκλογικές αναμετρήσεις, ενώ κατά τη διάρκεια του "βίου" του έχει συμπράξει και με άλλα κόμματα (Πολιτική Άνοιξη, ΠΑΣΟΚ, ΣΥΡΙΖΑ, Ανεξάρτητοι Έλληνες) σε εκλογικούς συνασπισμούς. Από ιστορικής πλευράς, πρέπει να διατηρηθεί. TasosTasos (συζήτηση) 07:13, 13 Σεπτεμβρίου 2017 (UTC)
* Σχόλιο Αναφορικά με το ποιο από τα δύο Λ.Ε.Υ.Κ."Α". είναι το κανονικό, θεωρώ ότι είναι του Νταλιού. Ο Άρειος Πάγος δε θα επέτρεπε την ίδρυση κόμματος με όνομα που ήδη χρησιμοποιείται. TasosTasos (συζήτηση) 07:17, 13 Σεπτεμβρίου 2017 (UTC)
 Διαγραφή Καμιά ένδειξη εγκυκλοπαιδικότητας. Δεν υπάρχει κάλυψη που να το καθιστά εγκυκλοπαιδικό. ——Nur noch ein Gott kann uns retten! aka Chalk19 (συζήτηση) 07:18, 13 Σεπτεμβρίου 2017 (UTC)
|}
thread_title:  [[Λαϊκές Ενώσεις Υπερκομματικών Κοινωνικών Ομάδων]]